Par atklātu konkursu
“CENTRALIZĒTĀS ŪDENSAPGĀDES UN KANALIZĀCIJAS SISTĒMAS PIESLĒGUMA IERĪKOŠANA NEKUSTAMAJAM ĪPAŠUMAM RĪGĀ, JŪRKALNES IELĀ 35”
(identifikācijas Nr.RŪ-2025/200)  

Rīgā, 2026.gada 19.martā
Papildu informācija Nr.1
[bookmark: _Hlk48725748]Iepirkuma komisija sniedz atbildes uz ieinteresēto piegādātāju jautājumiem par atklāta konkursa “Centralizētās ūdensapgādes un kanalizācijas sistēmas pieslēguma ierīkošana nekustamajam īpašumam Rīgā, Jūrkalnes ielā 35” (iepirkuma identifikācijas Nr.RŪ-2025/200; turpmāk – atklāts konkurss) nolikumu (turpmāk – nolikums).
Jautājums Nr.1:
Saskaņā ar faktiskajiem apstākļiem objektā:
· Ūdensvada trase (9 m) šķērso ~4,4 m bruģa segumu, bet atlikusī daļa atrodas asfaltā.
· Kanalizācijas trase (15 m) šķērso ~4,4 m bruģa segumu, ~6,5 m asfaltu, un pārējā daļa atrodas zaļajā zonā.
Tomēr Finanšu piedāvājumā:
· Bruģa seguma atjaunošanas apjomi ielas daļai nav iekļauti ne ūdensvada, ne kanalizācijas pozīcijās,
· savukārt asfalta apjomi ir aprēķināti uz pilnu trases garumu (9 m ūdensvadam un 15 m kanalizācijai), nevis tikai uz tām trases daļām, kur reāli atrodas asfalts.
Lūdzam precizēt:
1. Vai segumu apjomi ir aprēķināti, pieņemot, ka visa trase atrodas asfaltā?
2. Kāds ir pamatojums tam, ka bruģa atjaunošana nav iekļauta, lai gan trase šķērso bruģētu zonu 4,4 m garumā abiem tīkliem?
3. Vai segumu apjomi tiks koriģēti, ņemot vērā faktisko segumu sadalījumu (asfalts / bruģis / zaļā zona)?
Atbilde Nr.1:
Norēķini par asfaltbetona un bruģakmens seguma atjaunošanas darbiem tiks veikti par faktiski izpildītajiem un ar izpilduzmērījumu pamatotajiem apjomiem.

Jautājums Nr.2:
[bookmark: _Hlk224802496]Vai prasītos 50 metrus (gan 9.5. a), gan 9.5. b) apakšpunktā) drīkst veidot, summējot vairākus līgumus, piemēram, 20 m vienā objektā un 30m citā, ja kopā tie pārsniedz 50m? Vai arī pasūtītājs pieņem tikai tādu pieredzi, kur visi 50 m ir izpildīti viena līguma ietvaros?
Atbilde Nr.2:
Nolikuma 9.5. punkta a) un b) apakšpunkta ietvaros katrā prasītos 50 m nav pieļaujams veidot, summējot vairākus atsevišķus līgumus, jo Nolikuma 9.5.a) un 9.5.b) apakšpunktā katrā atsevišķi ir prasīts vismaz viens būvdarbu vai būvniecības līgums, kura ietvaros veikti attiecīgā veida būvdarbi vismaz 50 m apjomā. 

Jautājums Nr.3:
Vai prasību par pašteces kanalizācijas tīklu (min. 50 m, DN ≥160 mm) var izpildīt arī ar pieredzi lietus kanalizācijas izbūvē? Tehniski un pēc darba rakstura lietus kanalizācijas izbūve ir identiska pašteces kanalizācijas izbūvei (atklātā tranšeja, cauruļvadi, pieņemšanas kārtība utt.).
Vai pasūtītājs šādu pieredzi varētu atzīt kā atbilstošu?

Lietus kanalizācijas izpildmērījuma plāns:
[image: ]
Atbilde Nr.3:
Par atbilstošu tiks atzīta arī ārējās centralizētās pašteces lietus kanalizācijas izbūves pieredze, ja ir izpildītas pārējās nolikumā noteiktās prasības, tai skaitā attiecībā uz izbūves metodi, minimālo garumu, diametru, darbu izpildi pilsētā vai apdzīvotā vietā un darbu nodošanu ekspluatācijā normatīvajos aktos noteiktajā kārtībā. 

